jkorsvik/nowiki_second_scrape_merged huggingface dataset:
Luis Héctor Villalba

Luis Héctor Villalba (født 11. oktober 1934 i Buenos Aires) er en argentinsk kardinal og emeritert katolsk erkebiskop av Tucumán.


== Liv og virke ==


=== Prest ===
Luis Héctor Villalba begynte på seminaret[hvilket?] i hjembyen i 1952 og ble ordinert til prest 24. september 1960 for erkebispedømmet i Buenos Aires. I 1961 mottok han sin grad i teologi fra Det pavelige gregorianske universitet i Roma. Fra 1965 til 1975 underviste han i kirkehistorie ved det teologiske fakultet ved Det katolske universitet i Argentina. Fra 1969 til 1972 var Villalba også dekan ved dette fakultetet.


=== Hjelpebiskop i Buenos Aires ===
Den 20. oktober 1984 utnevnte pave Johannes Paul II ham til hjelpebiskop i Buenos Aires og titulærbiskop av Aufinium. Erkebiskopen av Buenos Aires, kardinal Juan Carlos Aramburu, bispeviet ham 22. desember samme år; medkonsekratorer var Arnaldo Clemente Canale, hjelpebiskop i Buenos Aires, og Carmelo Juan Giaquinta, hjelpebiskop i Viedma.


=== Biskop av San Martín ===
Han ble utnevnt til biskop av San Martín den 16. juli 1991 og innsatt i dette embede deb 26. oktober samme år.


=== Erkebiskop av Tucumán ===
Den 8. juli 1999 ble han utnevnt til erkebiskop av Tucumán og innsatt den 17. september samme år. Fra 2005 til 2011 var Villalba visepresident for den argentinske biskopskonferanse.Den 10. juni 2011 innvilget pave Benedikt XVI hans søknad om aldersbetinget fratreden.


=== Kardinal ===
I det høytidelige konsistorium den 14. februar 2015 kreerte pave Frans ham som kardinalprest med titulærkirken San Girolamo a Corviale.Kardinal Villalba ble den fjerde dalevende argentinske kardinal og den andre som var kreert av pave Frans.Fra 16. august til 23. oktober 2017 ledet kardinal Villalba virksomheten til erkebispedømmet Tucumán som apostolisk administrator.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898
Erkebiskop Filippo Cortesi (1876-1947) *1921
Erkebiskop Fermín Emilio Lafitte (1888-1959) *1927
Kardinal Juan Carlos Aramburu (1912-2004) *1946
Kardinal Luis Héctor Villalba (1934-) *1984


== Referanser ==
Hundetjernet

Hundetjernet et et tjern på Fantoft i Fana bydel, ca 5 km syd for Bergen sentrum. Tjernet ligger 63 meter over havet, måler ca. 50 meter i diameter, og ligger i nærheten av Fantoft stavkirke og bøkeskogen som omkranser kirken. I tjernet er det gullfisk, og om vinteren brukes tjernet som skøytebane av barn som bor i nabolaget.
Dorina Korsós

Dorina Korsós (født 3. september 1995 i Kecskemét) er en ungarsk profesjonell håndballspiller, som spiller for den rumenske klubben Rapid București og det ungarske landslaget.
Korsós ble tatt ut i 18-mannstroppen til Vlagyimir Golovin foran Håndball-EM 2022.


== Referanser ==


== Eksterne lenker ==
(en) Dorina Korsós – Det europeiske håndballforbundet (EHF) 
Dorina Korsós på Instagram
Behind the Scenes

Behind the Scenes har flere betydninger:

Behind the Scenes (1908)
Behind the Scenes (1914)
Brown of Harvard

Brown of Harvard har flere betydninger:

Brown of Harvard (1911)
Brown of Harvard (1918)
Alexandra Töpfner

Alexandra Töpfner (født 8. februar 1996) er en ungarsk profesjonell håndballspiller, som spiller for den ungarske klubben Debrecen og det ungarske landslaget.
Töpfner ble tatt ut i 18-mannstroppen til Vlagyimir Golovin foran Håndball-EM 2022.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Alexandra Töpfner på Instagram
Sivert Amland

Sivert Øksnes Amland (født 17. januar 1993) er en norsk fotballdommer. Han representerer Fana og er dommer i Eliteserien.Amland spilte fotball i barneårene for Fana som keeper. Her var han med på å vinne kretsmesterskap i både G16- og G19-klassen. Samtidig tok Amland sine første dommerkurs, og begynte å dømme kamper da han var 15 år gammel. Da han var 18 år gammel, dømte han G16-finale i Norway Cup. I 2016 debuterte Amaland som dommer i 1. divisjon. I 2019 dømte Amland G19-cupfinalen mellom Odd og Rosenborg. 
Etter 4 sesonger som dommer i 1. divisjon begynte Amland å dømme i Eliteserien.


== Referanser ==


== Eksterne lenker ==
(en) Sivert Amland – Transfermarkt (dommer) 
(en) Sivert Amland – Soccerbase.com (dommer) 
(no) Sivert Amland – Norges Fotballforbund 
(no) Norsk internasjonals fotballstatistikk om Sivert Amland.
Reidar Lund

Reidar Lund kan vise til:

Reidar Lund (arkitekt)
Reidar Lund (filmfotograf)
Reidar Lund (fotballspiller) – norsk fotballspiller født 1953
Reidar Lund (arkitekt)

Reidar Winge Lund (født 17. januar 1908 på Strømsgodset i Drammen, død 4. oktober 1978) var en norsk arkitekt. Han er blant annet kjent for å ha tegnet nytt rådhus i Drammen; bygget ble oppført i perioden 1937–1953 (må ikke forveksles med det gamle Drammen rådhus). Lund vant også arkitektkonkurransen om Det norske studenterhus (Maison de Norvège) i Cité internationale universitaire de Paris; bygget han tegnet ble innviet i mars 1954. Reidar Lund ble senere utnevnt til ridder av den franske Æreslegionen.Reidar Lund studerte arkitektur ved Norges Tekniske Høyskoles arkitektavdeling, og ble uteksaminert i 1932. Midt på 1930-tallet etablerte han arkitektkontor i Oslo sammen med Arne Pedersen (1897–1951), som han samarbeidet nært med frem til Pedersen døde i 1951. Sammen vant Lund og Pedersen Sundts premie for 1948/1949 for en villa de tegnet som privatbolig i Oslo for professor Aage Storstein (Bygdøynesveien 24). De mottok også Houens fonds diplom i 1961 for A/S Borregaards nye anlegg i Sarpsborg, som stod ferdig i 1950.Blant arkitektene som arbeidet hos Lund og Pedersen før de startet egen praksis var Wenche Selmer.


== Referanser ==
Tamara Pál

Tamara Pál (født 1. september 2000 i Debrecen) er en ungarsk profesjonell håndballspiller, som spiller for den ungarske hovedstadsklubben Budapest og det ungarske landslaget.
Pál ble tatt ut i bruttotroppen til Vlagyimir Golovin foran både Håndball-VM 2021 og Håndball-EM 2022, men var ikke blant de 18 utvalgte i noen av mesterskapene.


== Referanser ==


== Eksterne lenker ==
(en) Tamara Pál – Det europeiske håndballforbundet (EHF) 
Tamara Pál på Instagram
Nikolett Diószegi

Nikolett «Niki» Diószegi (født 31. mars 1996 i Békéscsaba) er en ungarsk profesjonell håndballspiller, som spiller for den ungarske klubben Vác og det ungarske landslaget. Hun spilte før 2017 for barndomsklubben Békéscsaba.
Diószegi ble tatt ut i bruttotroppen til Vlagyimir Golovin foran Håndball-EM 2022, men var ikke blant de 18 utvalgte.


== Referanser ==


== Eksterne lenker ==
(en) Nikolett Diószegi – Det europeiske håndballforbundet (EHF) 
Nikolett Diószegi på Instagram
Anna Bukovszky

Anna Bukovszky (født 30. juni 2002 i Balassagyarmat) er en ungarsk profesjonell håndballmålvakt, som spiller for den ungarske klubben Vác.
Bukovszky ble tatt ut i bruttotroppen for det ungarske A-landslaget foran Håndball-EM 2022, men var ikke blant de 18 utvalgte.


== Referanser ==


== Eksterne lenker ==
(en) Anna Bukovszky – Det europeiske håndballforbundet (EHF) 
Anna Bukovszky på Instagram
Polyuri

Polyuri er den medisinske termen som betyr økt mengde urin. Urinmengde over 3 liter i døgnet hos voksne og over 2 liter per m² hos barn blir karakterisert som polyuri. Polyuri henger ofte sammen med polydipsi, unormal tørste som fører til høyt inntak av væske.
Polyuri er ofte observert hos, og karakteriserer, folk som har diabetes type 1, ofte som en av de første symptomene på sykdommen. Dårlig regulert diabetes med høyt blodsukker fører til økt mengde sukker i urinen, som drar med seg mer vann. Polyuri kan også skyldes psykisk sykdom, nyresvikt, addisons sykdom og diabetes insipidus. Vedvarende hypokalemi og takykardi kan også føre til polyuri.


== Referanser ==
Individuell utviklingsplan

En individuell utviklingsplan er et dokument laget av et individ som viser en plan for egenutvikling i løpet av neste periode, vanligvis en år. Slike planer brukes av og til av ansatte i arbeidslivet, men det går også an å lage individuelle utviklingsplaner for ledere. Ulike varianter brukes også i utdannings- og yrkesrådgivning.


== I arbeidslivet ==
Etter at planen er laget gås den gjerne gjennom sammen med en leder for å diskutere om de individuelle målene passer med selskapets mål. Man kan da diskutere ulike alternativer og tilnærminger for å oppnå planen. På slutten året (eller neste tidsperiode) gjennomgås planen for å se hvor mange mål som er oppfylt og for å se på hva som er de nye målene og planene for neste år.
Innholdet i en individuell utviklingsplan kan variere. Noen ansatte fokuserer på å fikse svakheter, mens andre fokuserer på å spille på sine styrker. Noen fokuserer på kortsiktige mål og utvikling, mens andre på lang sikt. En nøkkelkomponent for en god individuell utviklingsplan er at den ansatte føler den har totalt eierskap over innholdet. Det er generelt ansett som en dårlig praksis å skrive det "sjefen ønsker å høre".


== For barn i barnehagealder ==
Det offentlige i Norge har utformet individuelle utviklingsplaner for barn som mottar spesialpedagogisk.


== I videregående opplæring ==
I 2007 initierte kunnskapsdepartementet et forsøk med individuelle utviklingsplaner i videregående opplæring for å redusere omvalg og frafall i videregående opplæring.


== Se også ==
Individuell plan, betegnelse på en plan som viser mål, ressurser og behov for personer som mottar offentlige tjenester i Norge


== Referanser ==
Roadmap

Roadmap er et engelsk begrep som direkte kan oversettes til vegkart. Det brukes også i overført betydning om en plan.
Roadmap kan vise til:

Et vegkart, en type kart som beskriver veger og transportforbindelser
Vegkart for fred, en plan fra 2003 for å løse Den israelsk-palestinske konflikten
En plan, typisk et diagram eller en liste med steg med detaljer som krever tid og ressurser, brukt for å oppnå et mål eller gjøre noe
Teknologiplan (technology roadmap), en fleksibel plan for å støtte strategiske og langtidsplaner ved å komplementere mål på kort og lang sikt med spesifikke teknologiske løsninger


== Se også ==
Plan
«Portræt af min hustru. Malerinden Anna Ancher»

«Portræt af min hustru. Malerinden Anna Ancher» er et maleri av den danske kunstneren Michael Ancher fra 1884. Det finnes også en skisse datert 1883.

På maleriet står Anna Ancher og ser ut av en åpen dør. Hun er malt fra siden, holder en paraply i venstre hånd 
og hansker i høyre. På høyre hånd sees gifteringen. I døråpningen står Anchers hund og ser mot den gravide maven. Datteren Helga ble født i august 1883. Skissen ble malt i løpet av sommeren det året, det store maleriet ble først ferdig i 1884.Portrettet fra 1884 er utført i olje på lerret, måler 183,3 x 119,8 cm og har tilhørt Den Hirschsprungske Samling siden 1892. Skissen fra året før er også i olje på lerret og måler 103,2 x 91,1 cm. Det henger i Anchers Hus i Skagens Museum.


== Mottagelse ==
Maleriet ble stilt ut på Charlottenborg Forårsudstilling i 1884 og fikk en del oppmerksomhet. I samtiden ble det ansett som privat og støtende å vise en gravid kvinne. P.S. Krøyer, som malte et portrett av Ancher under utføringen av portrettet, skrev til Ancher:
... din Kones Portræt er jo særdeles smukt og behersket i malerisk Henseende, et rigtig nobelt og smukt Portræt. Det er komisk nok, at det vækker Anstød hos Publikum, navnlig det kvindelige, det støder deres ’Blufærdighedsfølelse’, er det ikke herligt?


== Referanser ==


== Eksterne lenker ==
«Portræt af min hustru» (dansk). Kunstindeks Danmark. Besøkt 6. november 2022.
Dagrun Haukdal

Dagrun Haukdal (født 1968) er en norsk tidligere bueskytter som representerte Gauldalspil'n.
Hun vant tre NM-gull og sju NM-medaljer i perioden 2003–2006.


== Medaljer i norske mesterskap ==


== Referanser ==
Eva Nordsveen

Eva Nordsveen var en norsk interiørarkitekt og kunsthåndverker.


== Karriere ==
Etter andre verdenskrig var Nordsveen ansatt som sjef for designavdelingen i møbel- og arkitektfirmaet Von der Lippe i Oslo, som ble eid av grunnleggeren Jens von der Lippes datter Gudrun Collett.Etter krigen skjenket det norske folk eiendommen «Lysebu» i Oslo som gave til det danske folk, i takknemlighet for danskenes hjelp og støtte i okkupasjonsårene. Det var arkitekt Magnus Poulsson som utarbeidet planene for de strukturelle ombygningene av anlegget, mens planene for innredningen ble utarbeidet av Nordsveen og Gudrun Collett i fellesskap. Collett var motstandskvinne under andre verdenskrig, og stod sentralt i arbeidet med å samle inn penger til en takknemlighetsgave til danskene.
I samarbeid med arkitekt Karen Brochmann tegnet Nordsveen interiøret til Maison de Norvège, Norges hus, i Cité internationale universitaire de Paris. Selve bygget ble tegnet av arkitekt Reidar Lund. Bygningen ble bekostet av Île-de-France-regionen og det norske utenriksdepartementet, og ble innviet i 1954.Nordsveen var også med i teamet som utarbeidet tekstiler til Norges NATO-ambassade i Paris (1954), i samarbeid med tekstilkunstneren Birgit Wessel og veveren Elise Jakhelln.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Sverre Halseth Nypan

Sverre Halseth Nypan (født 19. desember 2006) er en norsk fotballspiller som spiller for Rosenborg.


== Karriere ==


=== Rosenborg ===
Den 6. november 2022 fikk han sin Eliteserie-debut for Rosenborg borte mot Jerv i nest siste serierunde. Han spilte hele kampen som Rosenborg vant 4-2. Han ble tidenes yngste RBK-spiller fra start i en Eliteserie-kamp, med 15 år og 322 dager, og overtok med det Ola By Rises rekord fra den 8. august 1977 mot Bodø/Glimt. Han tok også over både Magnus Holtes rekord, 16 år og 175 dager, fra den 18. september 2022 mot Lillestrøm som den yngste spilleren i seriesammenheng for Rosenborg og John Hou Sæters rekord, 16 år og 101 dager, fra den 24. april 2014 mot Orkla som tidenes yngste Rosenborg-debutant i alle turneringer.
Den 15. desember 2022 skrev han under en ny kontrakt med Rosenborg ut 2025.


== Referanser ==


== Eksterne lenker ==
(no) Sverre Halseth Nypan – Norges Fotballforbund 
(no) Sverre Nypans profil hos RBK.no
(no) Offisiell statistikk for Rosenborg Ballklub, Sverre Nypan
(no) Sverre Nypans profil på RBKweb.no
Centre for Feminist Foreign Policy

Centre for Feminist Foreign Policy er en tankesmie og medlemsorganisasjon som ble etablert i Storbritannia i 2016 og i Tyskland i 2018. Idag har den hovedkontor i Berlin. Den arbeider for en interseksjonell feministisk utenrikspolitikk, på grunnlag av en idé som opprinnelig ble fremmet av den svenske regjeringen og som fra 2021 også er den tyske regjeringens offisielle politikk. Den står bak konferansen Feminist Foreign Policy Summit som første gang ble arrangert i Berlin i 2022 med støtte fra det tyske Utenriksdepartementet og innledere som utenriksminister Annalena Baerbock.


== Referanser ==
Sara Johansson

Sara Margareta Johansson (født 2. oktober 1992 i Lindesberg) er en svensk håndballspiller, som spiller for den svenske klubben Skara og det svenske kvinnelandslaget.
Johansson ble tatt ut i bruttotroppen til Henrik Signell foran Håndball-EM 2018, men var ikke blant de 16 utvalgte. Fire år etter, ble hun tatt ut i 18-mannstroppen til Tomas Axnér og fikk sin mesterskapsdebut under Håndball-EM 2022.


== Referanser ==


== Eksterne lenker ==
(en) Sara Johansson – Det europeiske håndballforbundet (EHF) 
Sara Johansson på Instagram
Outland forlag

Outland forlag ble etablert i 2016, og utgir amerikanske og europeiske tegneserier, japansk manga og brettspill.Forlaget har i all hovedsak utgitt oversatte tegneserier, men i 2020 kom antologien Rakkan, Norges første mangaantologi med norsk som originalspråk.


== Referanser ==
Bhadrakalpikasūtraen

Bhadrakalpikasūtra (sanskrit; wylie: bskal pa bzang po’i mdo) er en mahāyānasūtra med 24 kapitler som er skrevet ca 200-250 e.Kr., som blir sagt å ha blitt forkynt av Gautama Buddha i Vaishali. Den inkluderer navnene på de 1002 buddhaene i denne «heldige tidsalder». Tittelen på teksten betyr den heldige tidsalders sūtra.


== Referanser ==
Henry Lai

Henry C. Lai er en bioingeniør og professor emeritus ved University of Washington.
I 1995 publiserte Lai sammen med Narendra Singh en studie hvor det ble konkludert med at ikke-ioniserende stråling fremkalte skader på DNA i hjernen på rotter. Senere har magasinet Microwave News hevdet at Motorola i et lekket internt dokument la en plan for å stanse Lais forskning. Lai har siden publisert flere studier hvor det hevdes at ikke-ioniserende stråling fra f.eks. mobiltelefoner medfører helsefare for dyr og mennesker. Han var en av forfatterne av den såkalte Bioinitiative Report som ble gitt ut i 2007 og i ny utgave i 2012 hvor det konkluderes i samme retning. Rapporten i opposisjon til vitenskapelig konsensus på området, og har blitt møtt med krass kritikk fra andre forskergrupper for mangel på objektivitet og vitenskapelighet.Lai er redaktør for tidsskriftet Electromagnetic Biology and Medicine. Han er også tilknyttet organisasjonene International EMF Alliance, EM Radiation Research Trust, Electromagnetic Safety Alliance, Oceania Radiofrequency Scientific Advisory Association, The EMR Network og International Commission on the Biological Effects of Electromagnetic Fields. Alle disse arbeider for å få anerkjent ikke-ioniserende stråling under vanlige grenseverdier som en årsak til helseplager.


== Referanser ==
Stefan Pettersson

Stefan Bengt Pettersson (født 22. mars 1963 i Västerås) er en svensk tidligere fotballspiller.
Pettersson deltok i VM i 1990 for Sverige.
Han vant UEFA Cupen med Ajax i 1992. I finalen pådro han seg en skade i armen som holdt av utenfor EM-sluttspillet i 1992.
Han ble utelatt fra Sveriges VM-tropp i 1994.


== Referanser ==


== Eksterne lenker ==
(en) Stefan Pettersson – FIFA 
(en) Stefan Pettersson – Transfermarkt 
(en) Stefan Pettersson – national-football-teams.com 
(en) Stefan Pettersson – WorldFootball.net 
(en) Stefan Pettersson – FootballDatabase.eu 
(en) Stefan Pettersson – Soccerway 
(en) Stefan Pettersson – FBref 
Svenska Fotbollförbundet
ifkdb.se
Rullestolhåndball

Rullestolhåndball er håndball som spilles av personer som sitter i rullestol. Idrettsgrenen er utviklet med sikte på at personer med funksjonshemminger som eksempelvis kan skyldes ryggmargsbrokk, fødselsskader, cerebral parese, lammelser på grunn av ulykker eller amputasjoner, skal kunne spille håndball. Sporten er anerkjent av Den internasjonale paralympiske komité (IPC). IHF Wheelchair Handball World Championship er den offisielle verdensomspennende konkurransen for nasjonale rullestolhåndballag på seniornivå.


== Norge ==
I Norge kan rullestolhåndball spilles med funksjonshemmede og ikke-funksjonshemmede på samme lag. Alle må sitte i rullestol og følge samme regelverk i forhold til spillet. Norges første landslagssamling i rullestolhåndball fant sted på Langhus i Nordre Follo i august 2022.
Norge har per november 2022 tre aktive klubber innen rullestolhåndball:

Follo HK Rullestolhåndball – (etabl. 2015)
Årstad Rullestolhåndball – (etabl. 2019)
Elverum Rullestolhåndball – (etabl. 2022)


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Monica Tselentis

Monica Tselentis (født 1965) er en norsk tidligere bueskytter som representerte Ullensaker BS.
Hun vant to NM-gull og sju NM-medaljer i perioden 1998–2001.


== Medaljer i norske mesterskap ==


== Referanser ==
Dorothea Louise av Slesvig-Holsten-Sønderborg-Augustenborg

Dorothea Louise av Slesvig-Holsten-Sønderborg-Augustenborg (1663–1721) var en dansk-tysk prinsesse og abbedisse.
Hun var datter av hertug Ernst Günther av Augustenborg og Auguste av Glücksborg. Dorothea Louise ble i 1686 antatt som abbedisse i det adelige kloster i Itzehoe i Holsten. Her hadde hun et sikret underhold frem til sin død i 1721.


== Referanser ==
To byer (andre betydninger)

To byer er en roman av den britiske forfatteren Charles Dickens.
To byer kan også sikte til:


== Tilretteleggelser ==
1910: A Tale of Two Cities - Regi: William Humphrey - første filmatisering, kortfilm
1917: To byer - Regi: Frank Lloyd - første filmatisering (USA) i langfilmlengde med William Farnum
1922: A Tale of Two Cities - Regi: W. Courtney Rowden - første britiske filmatisering
1925: The Only Way - Regi: Herbert Wilcox - britisk adaptasjon med John Martin Harvey
1935: To byer - Regi: Jack Conway
1958: To byer - Regi: Ralph Thomas - britisk spillefilm med Dirk Bogarde og Christopher Lee
1965: A Tale of Two Cities - tidelers fjernsynsserie med John Wood
1980: A Tale of Two Cities - åttedelers britisk TV-serie med Paul Shelley
1980: A Tale of Two Cities - Regi: Jim Goddard - britisk TV-film med Peter Cushing, Chris Sarandon og Barry Morse
1989: A Tale of Two Cities - Regi: Philippe Monnier - britisk-fransk TV-produksjon i to deler med John Mills
Kjøsnestunnelen

Kjøsnestunnelen er en ca. 8,5 km lang tunnel på riksvei 5 i Sunnfjord kommune i Vestland. Tunnelen går langs hele Kjøsnesfjorden mellom Kjøsnes og Lunde, og erstattet den rasfarlige gamle veien. Vegvesenet har forlenget Støylsnestunnelen til Kjøsnes og det er bestemt at gammel og ny tunnel skal hete Kjøsnestunnelen.Tunnelen ble åpnet 9. november 2022.Beslutningen om å bygge tunnel på stedet skyldtes at den da eksisterende veien langs Kjøsnesfjorden var utsatt for mange skred. Anleggsarbeidet ble innledet høsten 2019. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til den strekningen ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.
Anlegget kostet litt over 1 milliard kroner.


== Se også ==
Veitunneler i Norge
Liste over veitunneler i Norge


== Referanser ==


== Kilder ==
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 243, 249 og 255


== Eksterne lenker ==
Sog og Fjordane Fylkesarkiv: Naustdalstunnelen
Clara Monti Danielsson

Clara Monti Danielsson (født 30. januar 1992 i Uppåkra) er en svensk håndballspiller, som spiller for den franske klubben Chambray Touraine og det svenske kvinnelandslaget.
Danielsson ble tatt ut i bruttotroppene foran Håndball-EM 2014, Håndball-VM 2015, Håndball-EM 2016 og Håndball-VM 2017, men var ikke blant de 16 utvalgte i noen av mesterskapene.
Hun fikk sin mesterskapsdebut i troppen til Tomas Axnér under Håndball-EM 2022.


== Referanser ==


== Eksterne lenker ==
(en) Clara Monti Danielsson – Det europeiske håndballforbundet (EHF) 
Clara Monti Danielsson på Instagram
Nina Koppang

Nina Beate Koppang (født 31. mai 2002 i Vadstena) er en svensk håndballspiller, som spiller for den svenske klubben Sävehof og det svenske kvinnelandslaget.
Koppang ble tatt ut i bruttotroppen til Tomas Axnér foran Håndball-VM 2021, men var ikke blant de 19 utvalgte. Året etter, ble hun tatt ut i 18-mannstroppen foran Håndball-EM 2022.


== Referanser ==


== Eksterne lenker ==
(en) Nina Koppang – Det europeiske håndballforbundet (EHF) 
Nina Koppang på Instagram